Kamer van Mynwese soek interdik teen nuwe Mynbou-handves | Maroela Media
"Die Kamer het sy regspan opdrag gegee om 'n verklaringsbevel te bekom wat betref die voortgesette gevolge, wat vroeër opgeskort is ten einde 'n sinvolle ooreenkoms met die departement te bereik," het die Kamer van Mynwese in 'n verklaring gesê. "Die Kamer sal 'n interdik versoek om die implementering van die handves op te skort en dat dit hersien moet word."
Mosebenzi Zwane, minister van minerale hulpbronne, het Donderdagoggend die handves bekendgemaak. Die handves stel nuwe swart eienaarskap-teikens vir die bedryf.
Die Kamer van Mynwese voer aan hy is nie geraadpleeg nie en beskuldig die departement dat hy "onwerkbare doelwitte" stel.
"Die gebrek aan betekenisvolle gesprekke met die bedryf is teleurstellend," het Mxolisi Mgojo, president van die Kamer van Mynwese, gesê. "Dit sal onverantwoordelik wees van die bedryf om onwerkbare doelwitte te aanvaar. Ons bly toegewyd om deel te wees van 'n proses waar 'n uitslag bereik word wat tegelykertyd die bedryf transformeer en laat groei en wat volhoubaar is."
Die Kamer het bewerings, dat die bedryf nie belangstel in transformasie nie, verwerp.
Goeie bliks… Zim, hier kom ons!
Maar ons sal vir die ANC en die DA bly stem, ongeag.
Ek is nog nie op hoogte van die volle mynbou-handves nie. Ek lees maar wat die pers op die stadium daaroor berig. As jy gaan kyk aan wie die myne behoort en wie die "groot aandeelhouers" is, kan ek my net een maatskappy voorstel nl Anglo American. Ek vra die vraag wat die aandeelhouding tans in die maatskappye wat mynbou bedrywighede in die land het. Waar is Anglo vandag. Hulle het ontbondel, aandele aan bemagtigtes "gegee" en met hul winste landuit waar hulle noteer is. Dit kom volgens my leke kennis voor as hulle maak hul geld nog steeds uit… Lees meer »
Ek kan net nie verstaan hoekom hulle nie op die aandelebeurs aandele in die myne kan koop nie. So kan hulle mos aandeelhouers in die myne word. Wat is die verskil?